Lejligheden ligger i behagelig gåafstand fra nogle af Roms kendte seværdigheder (Piazza Popolo, Den Spanske Trappe, Trevi, Pantheon, Piazza Navona). Den ligger på 1. sal i ejendommen og bortset fra skinnestøj fra sporvognene, der har endestation ud for ejendommen, så ligger der roligt. Ejeren svarede os prompte, når vi skrev til ham, og tilbød diverse ekstra services som f.eks. transfers og madlavning.

Vær opmærksom på, at det eneste samlingspunkt i lejligheden er køkkenet, som både har gaskomfur og stort køleskab, men kun har spartansk service og kogetøj, og er lige småt nok til 8 personer.

Der er aircon i alle værelserne, men vi fik kun én fjernbetjening udleveret, hvilket er upraktisk, når aircon'en slukker midt om natten og du skal forstyrre andre i deres værelse for at få fjernbetjeningen til enheden.